2. Kúpna cena, spôsob platby
Kúpna cena, resp. záloha na kúpnu cenu za tovar, ktorý je predmetom zákazky, sa platí v hotovosti v pokladni HORNBACH alebo bankovým prevodom na účet HORNBACH v lehote splatnosti určenej spoločnosťou HORNBACH (kúpna cena, resp. záloha na kúpnu cenu tovaru sa považuje za zaplatenú až momentom pripísania platby na bankový účet HORNBACH). Záväzok HORNBACH objednať tovar na objednávku vznikne len v prípade úplného zaplatenia kúpnej ceny resp. zálohy na kúpnu cenu (termín dodania tovaru sa automaticky predlžuje o lehotu do pripísania platby na bankový účet HORNBACH).
Dodacie podmienky sa dohodnú individuálne pre každú zákazku v závislosti od dostupnosti objednaného tovaru na sklade HORNBACH resp. v závislosti od dodacích lehôt obchodných dodávatel'ov HORNBACH. Dodacia lehota objednaného tovaru je uvedená v kalendárnych týždňoch a označuje predpokladaný termín dodania tovaru na predajňu HORNBACH (nie na miesto dodania v prípade dohodnutej dopravy). Čas dodania tovaru sa primerane predlžuje o čas trvania dôvodov vyššej moci (skutočnosti nepredvídatel'né, prípadne predvídatel'né, ale neovplyvnitel'né, pričom majú vplyv na včasné vyhotovenie alebo dodanie objednaného tovaru napr.: štrajky, opatrenia orgánov verejnej moci napr. z dovodu pandémie, núdzového stavu, mimoriadnej situácie, prírodné živly a katastrofy). Pokial' sa v dosledku vyššej moci stane plnenie spoločnosti HORNBACH nemožným, jeho povinnosf dodať tovar zákazníkovi zaniká, pokial' sa stane jej plnenie splnitel'ným len pri zvýšených hospodárskych nákladoch, može spoločnosť HORNBACH od kúpnej zmluvy odstúpiť. Zákazník može odstúpiť od kúpnej zmluvy z dôvodu vyššej moci výhradne pri dodaní tovaru, ktorý mu ešte nebol dodaný. Tovar bude vydaný osobe uvedenej na zákazke, alebo osobe, ktorá sa preukáže písomným plnomocenstvom od osoby, ktorá si zákazku objednala. Zakúpený tovar musí byť vyzdvihnutý pri skladovom tovare do 2 týždňov odo dňa zaplatenia kúpnej ceny, pri tovare na objednávku do 2 týždňov odo dňa obdržania výzvy k odberu tovaru. Po uplynutí týchto lehôt si HORNBACH vyhradzuje právo účtovať zákazníkovi poplatok za skladné vo výške 1,66 EUR s DPH za každý začatý deň až do dňa skutočného prevzatia tovaru. Ak zo strany zákazníka nedôjde k prevzatiu tovaru v lehote 1 mesiaca odo dňa uplynutia lehoty na vyzdvihnutie tovaru, je HORNBACH oprávnený odstúpiť od zmluvy a tovar predať tretej osobe a uplatňovať si voči zákazníkovi okrem skladného aj náhradu všetkých nákladov, ktoré mu s neprevzatím tovaru vznikli. Nebezpečenstvo škody na tovare prechádza na zákazníka okamihom prevzatia tovaru od HORNBACH resp. od dopravcu, alebo ak tak neurobí včas, okamihom, keď mu HORNBACH resp. dopravca umožní nakladať s tovarom.